नायक (सैन्य पद)
नायक (अंग्रेज़ी: Naik) या नाइक भारतीय तथा पाकिस्तानी सेना में एक पद है, जो नाटो मानकों के अनुसार कॉर्पोरल के समकक्ष है। तमिल भाषा में, नाइक शब्द का उपयोग राजा या राज्यपाल को इंगित करने के लिए किया जाता है। लान्स नायक और हवलदार के बीच स्थित यह पद सर्वप्रथम ब्रिटिश भारतीय सेना तथा कैमल कोर में प्रयोग किया गया था। कैवेलरी इकाइयों में इसका समतुल्य लान्स दफादार है। ब्रिटिश सेना के कॉर्पोरल की ही तरह, एक नाइक भी दो रैंक वाले शेवरॉन पहनता है।